
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА




Р Е Ш Е Н И Е   № ВР- 28 - ПР /2026г. 
за преценяване на необходимостта от извършване на оценка на въздействието върху околната среда 

На основание чл. 93, ал. 1 ал. 3 и ал. 6 от Закона за опазване на околната среда /ЗООС/, чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда /Наредбата за ОВОС/ чл. 31, ал. 4 и ал. 6 от Закона за биологичното разнообразие /ЗБР/, чл. 40, ал. 4 във връзка с ал. 3 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /Наредбата за ОС/ и представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС, както и получени писмени становища от Регионална здравна инспекция- Враца,   и други ведомства. 

Р Е Ш И Х 

да не се извършва оценка на въздействието върху околната среда за инвестиционно предложение за: «Изграждане на комплекс за обществено обслужване в областта на търговията, общественото хранене, услугите», в поземлени имоти с идентификатори 77548.172.17 и 77548.172.18, в землището на с. Хърлец, общ. Козлодуй, обл. Враца,  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони. 
възложител:   „ВОЛТ НЕТ“ ООД     
седалище:   гр. София               


   Кратко описание на инвестиционното предложение: 
	Съгласно представената информация се предвижда извършване на следните дейности: 
  	Предвижда се Изграждане на комплекс за обществено обслужване в областта на търговията, общественото хранене, услугите. 
	За реализацията на горепосоченото ИП ще се извърши промяна предназначението на земеделска земя за неземеделски цели. 
	За реализация на инвестиционното предложение се предвижда изработване на ПУП – ПРЗ за УПИ I-17,18, за „ОО“ (обществено обслужване) в нов кв. 160б по имотните граници на ПИ с идентификатори 77548.172.18 и 77548.172.17 и ИПУР на нова улица от о.т.223а до о.т.223 по регулационния план на с. Хърлец, общ. Козлодуй, обл. Враца. 
 	Лицето към улицата на новообразувания УПИ е предвидено да се осигури от новопредвидената улична регулация от о.т.223а до о.т. 223. Проектът за ПРЗ в новообразувания УПИ I – 17,18 предвижда изграждането на комплекс за обществено обслужване в областта на търговията, общественото хранене, услугите съгласно чл. 17, т. 1, буква „ж“ от Наредба №7/22.12.2003 г. за правила и нормативи за устройство на отделните видове територии и устройствени зони. Площта на имота позволява изграждането на няколко свободно разположени сгради, с преобладаващо нискоетажно застрояване (Жм), с максимална височина на кота корниз до 10 м. Проектът и устройствената зона са в съответствие с ОУП на община Козлодуй.
 	Решение № 434 от Протокол № 34 от редовно заседание на ОС – Козлодуй, проведено на 25.04.2026 г., е относно: Разрешава допускане на устройствена процедура за изработване на ПУП – ПРЗ, и е издадено от Общински съвет – Козлодуй; Одобрява задание за ПУП-ПРЗ с местонахождение поземлени имоти 77548.172.18 и 77548.172.17 по плана на с. Хърлец, общ. Козлодуй, обл. Враца. 
 	УПИ I – 17,18 е с местонахождение в кв.160б, с. Хърлец, община Колзодуй. Имота попада в устройствена зона „Жм“, с установено предназначение „Оо“, максимална височина на застрояване 10м., плътност на застрояване 60%, кинт 1,2 и минимална озеленена площ 40%. 
	Паркирането ще се осигури в границите на имота.
 	Не се предвижда водовземане от повърхностни и/или подземни води. Не се очаква формиране на отпадъчни води, както и емитиране на приоритетни и/или опасни вещества, които могат да осъществят контакт с води.
 	За реализацията на инвестиционното предложение ще се използва съществуващата инфраструктура. 

	По повод гореизложеното, Ви уведомявам, че Вашето инвестиционно предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 

След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 
Най-близо разположените защитени зони, на 800 м, са BG0002009 «Златията» за опазване на дивите птици, обявена със Заповед № РД-548/05.09.2008г на министъра на околната среда и водите (обн. ДВ, бр. 83/2008 г. ), изм. и доп. Заповед № РД-69/28.01.2013 г. (обн. ДВ, бр. 10/2013 г ) и BG0000614 „Река Огоста“ за опазване на природните местообитания и на дивата флора и фауна, обявена със Заповед № РД - 322 от 02.05.2023г. на МОСВ (обн. ДВ, бр.42 от 12.05.2023г.).
	Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


М О Т И В И

І. Характеристики на инвестиционното предложение: размер, засегната площ, параметри, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве: 
1. Предвид предназначението на обекта, не се очаква, че извършваните дейности по време на реализацията му могат да доведат до значително отрицателно въздействие върху компонентите и факторите на околната среда. 
2. Предмет на ИП е Изграждане на комплекс за обществено обслужване в областта на търговията, общественото хранене, услугите.  
3. Предвид характера на предлаганата дейност не се очаква генериране на значително количество отпадъци. 
4. Реализацията и експлоатацията не предполага използването на значителни количества от природните ресурси, земните недра, почвите, водите и на биологичното разнообразие. 
5. Съгласно становище изх. № ПУ-01-510-1/20.05.2026 г. на Басейнова дирекция “Дунавски район” с център Плевен, инвестиционното предложение е допустимо: 
- Допустимо спрямо целите и мерките за постигане на добро състояние на водите, определени в ПУРБ 2022 – 2027 г. и не се очаква да окаже значително въздействие върху водите, при спазване на мерките посочени в т. 1.1.5 от настоящото становище. 
В ПУРБ 2022 – 2027 г. няма предвидени забрани, касаещи реализацията на ИП на етап ПУП-ПРЗ. Всички други дейности, произтичащи от ПУП-ПРЗ за ПИ 77548.172.18 и ПИ 77548.172.17 по КККР на с. Хърлец, община Козлодуй е необходимо да бъдат съобразени с приложимите за ИП мерки в Програмата от мерки (ПоМ) към ПУРБ 2022 – 2027 г. 
- Допустимо спрямо  ПУРН 2022 - 2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения към ПУРН 2022-2027 г. 
Съгласно ПУРН 2022-2027 г., ИП не попада в райони със значителен потенциален риск от наводнения (РЗПРН), утвърдени от Министъра на околната среда и водите със Заповед РД-804/10.08.2021 г. 
В ПУРН 2022-2027 г., няма заложени конкретни мерки, предвидени забрани и ограничения касаещи реализацията на дейностите в ИП.
- В Закона за водите няма забрани, касаещи предвидените дейности в ИП. ИП е допустимо при спазване на законовите изисквания.
- Реализацията на горепосоченото ИП е допустима спрямо ПУРБ и ПУРН в Дунавски район за периода 2022 – 2027 г., и спрямо Закона за водите и наредбите към него, при спазване на мерките и законовите изисквания, посочени в т. 1.1.5 и т. 2 от настоящото становище.
6. При спазване на нормативните и технологичните изисквания не се очаква предвидените за реализиране дейности да причиняват замърсяване и дискомфорт на околната среда. 
7. Не се очаква негативно кумулативно въздействие от реализацията на ИП. 
8. При изпълнение и спазване на всички изисквания за експлоатация на обекта, не следва да се очаква риск от големи аварии и/или бедствия.  
9. От здравно-хигиенна гледна точка няма основание да се предполага възникване на здравен риск за населението от реализацията на инвестиционното предложение, съгласно становище на Регионалната здравна инспекция (РЗИ)-Враца с изх. № 10-37-1/02.07.2026 г., при изпълнение на посочените изисквания в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушении или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита: 
1. Инвестиционното предложение ще се реализира в поземлени имоти с идентификатори 77548.172.17 и 77548.172.18, в землището на с. Хърлец, общ. Козлодуй, обл. Враца. Вид територия: Земеделска (ПИ с идентификатор 77548.172.18),  Начин на трайно ползване: Нива. 
1. Предвидените дейности с ИП не ограничават ползването на съседните имоти по предназначение. 
1. За дейностите, свързани с реализацията на инвестиционното предложение, няма да са необходими допълнителни площи извън рамките на горепосочената територия.  
1. В резултат от реализирането на инвестиционното намерение и последващата експлоатация не се очаква промяна на качеството и възстановителната  способност на природните богатства в района и неговите подпочвени пластове. 
1. Инвестиционното предложение не предвижда водовземане от подземни и повърхностни води и не е свързано със заустване на отпадъчни води в повърхностни водни обекти.   
1. Съгласно становище на Басейнова дирекция “Дунавски район” с център Плевен с изх. № ПУ-01-510-1/20.05.2026 г.:  
- Имотът обект на ИП не попада в СОЗ определени в съответствие с изискванията на Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба № 3 от 16 октомври 2000г.).  Съгласно наличната в БДДР информация ИП попада в буферна зона (радиус 1000 м) около водовземни съоръжение за питейно-битово водоснабдяване без определена СОЗ по реда на Наредба № 3: 2 бр. шахтови кладенци за обществено питейно-битово водоснабдяване (ШК „ПС-II“ № 1 и № 2) на „В и К ООД гр. Враца, без издадено разрешително за водовземане по ЗВ. В буферните зони трябва да се спазват забрани, ограничения и ограничения при доказана необходимост, съгласно Приложение № 1 от Националния каталог от мерки към ПУРБ. Според приложената информация, дейностите предвидени в проекта на ИП не попадат под забраните, ограниченията и ограниченията при доказана необходимост в Приложение № 1.
1. Вероятността за засягане на недвижими културни ценности при извършване на дейностите е минимална. Няма данни за разположени археологически паметници и паметници на културата на територията на обекта и в близост до него.    
1. След прегледа на представената информация и документация, на основание чл. 40, ал. 3 от Наредбата за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони, поради следните мотиви: 
8.1. Така заявеното ИП не засяга територии на защитени зони и не се намира в непосредствена близост до техните граници, предвид което няма вероятност реализацията му да доведе до отнемане на площи, унищожаване и/или увреждане на природни местообитания и местообитания на видове, вкл. птици, предмет на опазване в тях. 
8.2. Отчитайки местоположението и характера на предвидените дейности не се очаква реализацията на ИП да формира значително по степен безпокойство и да доведе до намаляване на числеността и плътността на популациите на видовете, вкл. птици, предмет на опазване в цитираните защитени зони. 
8.3. Предвид това, че дейностите не са свързани с генериране на вредни емисии и отпадъци във въздуха, водите и/или почвите, във вид и количества, които да доведат до негативни изменения на територии и ключови елементи на околната среда, то не се очаква значително отрицателно въздействие върху структурата, функциите и природозащитните цели на най-близките защитени зони. 
8.4. Поради местоположението, обема и характера на предвидените с ИП дейности няма вероятност от фрагментиране на местообитания, нарушаване на функционални връзки между отделни зони от мрежата «Натура 2000» и възникване на бариерен ефект. 
8.5. Реализацията на заявеното ИП не предполага възникване на значителен отрицателен кумулативен ефект върху защитени зони BG0000614 „Река Огоста“ и BG0002009 «Златията», в комбинация с реализираните и/или одобрени за реализация ИП/ПП на тяхната територия, предвид броя и естеството на характера им. 

III. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията:
1. Съобразно представената документация и информация за ИП и получените в хода на процедурата становища от компетентни органи, осъществяването на инвестиционното предложение няма да доведе до значителни отрицателни въздействия върху компонентите на околната среда, както и не се очаква изменение в степента на въздействие върху отделните компоненти на околната среда от неговата реализация. 
1. Териториалният обхват на въздействието в резултат от реализацията на ИП е ограничен и локален в рамките на горепосочената територия, в която ще се реализира обекта. Характерът на ИП не предполага възникване на съществени неблагоприятни въздействия за съседни близо разположени терени. 
1. ИП няма връзка с други дейности в обхвата на въздействие. 
1. Инвестиционното предложение не предполага трансгранично въздействие, поради неговото местоположение и характера на предвидените дейности. 
1. Осъществяването на намерението няма да предизвика съществена и негативна промяна в съществуващият ландшафт. 
1. Предвидената дейност не се очаква да окаже отрицателно въздействие върху повърхностни или подземни водни обекти. 
1. Реализирането на ИП няма да доведе до влошаване качеството на въздуха. Характерът на ИП не предполага значим дял на атмосферни замърсители. 
1. Не се предвижда разполагането на рискови енергийни източници и съоръжения, които да генерират шумове, вибрации и радиация, създаващи риск за населението и околната среда. 
1. Не се очаква негативно въздействие върху здравето на работниците при спазване на изискванията за здравословни и безопасни условия на труд .

IV. Обществения интерес към инвестиционното предложение: 
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, от страна на компетентния орган РИОСВ-Враца за инвестиционното предложение: уведомени са писмено Община Козлодуй, област Враца, кметство с. Хърлец, общ. Козлодуй, а засегнатото население чрез нея и чрез обявяване на интернет страницата на инспекцията. Няма налични постъпили писмени възражения, жалби или мнения.  
2. На основание чл. 4, ал. 2 от Наредбата за ОВОС, възложителят е декларирал, че е информирал писмено и засегнатата общественост по подходящ начин. Няма налични постъпили писмени възражения, жалби или мнения.
3. В изпълнение на чл. 6, ал. 9 от Наредбата за ОВОС за изясняване на обществения интерес, от страна на РИОСВ-Враца: 
- осигурен е обществен достъп до Информацията по приложение № 2 от Наредбата, чрез интернет страницата и информационното табло на инспекцията. 
- предоставено е копие на Искането по чл. 6, ал. 1 от Наредбата за ОВОС и Информацията по приложение № 2 от Наредбата, на Община Козлодуй, област Враца, кметство с. Хърлец, общ. Козлодуй, на чиято територия е местоположението на разглежданото ИП. 
4. Съгласно изискванията на чл. 6, ал. 10 от Наредбата за ОВОС Община Козлодуй, обл. Враца, с писмо с изх. № 32.00-80-(1/21.07.2026 г., и кметство с. Хърлец, общ. Козлодуй с писмо с изх. № Х-32.00-1/09.07.2026 г., информират РИОСВ – Враца, че не са постъпвали становища и възражения относно инвестиционното предложение, в резултат на осигурения обществен достъп до Информацията по приложение № 2 към чл. 6 от Наредбата за ОВОС. 
5. Към момента на изготвяне на настоящото решение в РИОСВ – Враца няма постъпили жалби, възражения и становища срещу реализацията на инвестиционното предложение по законосъобразност. 


ПРИ ИЗПЪЛНЕНИЕ НА СЛЕДНИТЕ УСЛОВИЯ: 

0. При реализацията на настоящото инвестиционно предложение, да не се допуска замърсяване на околната среда с отпадъци. 
0. По време на строителните дейности, да се предприемат мерки за ограничаване на емисиите на прахообразни вещества, съгласно изискванията на чл. 70 от Наредба № 1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (обн., ДВ, бр.64/ 2005г.), включително редовно почистване и оросяване на строителната площадка, както и използване на покрити с платнища транспортни средства. 
0. При използване на хладилно или климатично оборудване да се спазват изискванията на Регламент (ЕС) 2024/573 относно флуорсъдържащите газове. Да се използват хладилни агенти с нисък потенциал за глобално затопляне (GWP) и да се осигури недопускане на течове. Да се спазват изискванията за проверки на херметичността и сервизиране. 
0. При извършване на строителните дейности на територията на обекта е необходимо да осигури спазване на допустимите нива на шум за съответната територия и в мястото на въздействие /най-близко отстоящата жилищна сграда/ утвърдени с Наредба №6 за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението (обн. ДВ, бр.58/2006г., с изм. и доп.). 
0. С цел спазване изискванията на екологичното законодателство по отношение фактор отпадъци е необходимо изготвяне на ПУСО за строежи с РЗП над 700 кв.м., съгласно изискванията на чл. 15, ал. 2 от Наредбата за управление на строителните отпадъци и за влагане на рециклирани строителни материали (обн., ДВ, бр. 98 от 08.12.2017 г.). 

       	Настоящото решение се отнася само за конкретното заявено предложение и в посочения му капацитет. 
         	Настоящото решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба.  
         	Съгласно чл.93, ал.7 от ЗООС при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новия възложител трябва да уведоми РИОСВ-Враца своевременно в най-кратък срок след настъпване на измененията. 
         	Съгласно разпоредбата на чл.93, ал.8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение. 
 	Неизпълнението на поставените условия в настоящето решение е нарушение на чл.166, т.2 от ЗООС, за което ще бъдат предприети съответните административнонаказателни мерки.  
         	Решението може да бъде обжалвано по реда на Административно процесуалния кодекс  пред Министъра на околната среда и водите  и/или  пред съответния Административен съд в 14/четиринадесет/  дневен срок от съобщаването  му на заинтересованите лица.  


Дата: 22.07.2026 г. 

